Diari Oficial de la Generalitat Valenciana


Sumari del DOGV 5525, del 01-06-2007 (2007/4860)

Informació pública de l'aprovació del Projecte d'Urbanització d'un Tram del Carrer del Pintor Rosales al Polígon Industrial de Rabassa.
---------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4860


Data del document
:   29-03-2007

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació del Projecte d'Urbanització d'un Tram del Carrer del Pintor Rosales al Polígon Industrial de Rabassa. [2007/4860]  
La Junta de Govern Local, en la sessió feta el dia 26 de març de 2007, va adoptar entre altres, el següent acord:  
«11. Aprovació del Projecte d'Urbanització d'un Tram del Carrer del Pintor Rosales al Polígon Industrial de Rabassa.  
S'informa de l'expedient tramitat en relació amb l'epígraf que precedix, els antecedents i raonaments del qual es troben, resumits, a continuació.  
El projecte a què es fa referència, que l'ha redactat el Servici d'Obres i Projectes de la Gerència Municipal d'Urbanisme, té per objecte descriure, justificar i valorar les obres d'urbanització que es pretén realitzar al tram del carrer del Pintor Rosales comprés entre el carrer del Pintor Miquel Àngel i el fons edificat del vial.   
El tram del carrer a què es fa referència es troba enclavat en un àmbit en el qual tot el viari es troba pavimentat, cosa que justifica la necessitat realitzar l'actuació.  
Les obres, que es projecten sobre una superfície aproximada de 1.400 metres quadrats, consistixen en la pavimentació de la calçada i les voreres, la instal·lació de captacions d'aigües pluvials, canalització de l'enllumenat públic, senyalització horitzontal i vertical, i execució de l'obra civil necessària per a completar i renovar la xarxa d'aigua potable existent.   
El pressupost global de licitació del projecte fa una suma de 95.753,97 euros.  
L'exposició pública del projecte es considera innecessària, de conformitat amb l'establit en l'article 155, apartat 4, de la Llei 16/2005, de 30 de desembre, de la Generalitat, Urbanística Valenciana, ja que amb este projecte es pretén completar la pavimentació d'una carrer que està parcialment urbanitzada, sense alterar la destinació urbanística del sòl.  
Procedix, per tant, l'aprovació administrativa del projecte, per a la qual cosa és competent la Junta de Govern Local, de conformitat amb l'establit en l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, d'acord amb la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els següents acords:   
Primer  
Aprovar el Projecte d'Urbanització d'un Tram del Carrer del Pintor Rosales al Polígon Industrial de Rabassa, redactat pel Servici d'Obres i Projectes de la Gerència Municipal d'Urbanisme.  
Segon  
Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».  
Es publica perquè se'n prenga coneixement, d'acord amb el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'advertix que contra l'acte a què es fa referència, que posa fi a la via administrativa, i davant l'òrgan que el va dictar, s'hi pot interposar, mitjançant un escrit adreçat a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la sala del Tribunal Superior de Justícia de la Comunitat Valenciana, en el termini de dos mesos, comptadors ?ambdós terminis- des de l'endemà de la publicació d'este edicte en el Butlletí Oficial de la Província d'Alacant.  
Alacant, 29 de març de 2007.- L'alcalde, p. d. la regidora d'Urbanisme: Sonia Castedo Ramos. El regidor secretari: Pedro Romero Ponce.